Lav et referat af nedenstående tekst:

Tekst:
I efteråret viste en tilfredsundersøgelse det tydeligt - skoleledelsen på Gl. Hasseris Skole er langt fra populær. 31 procent af forældrene var utilfredse eller meget utilfredse med ledelsen. Derfor besluttede Skoleforvaltningen, at der skulle hyres en ekstern konsulent til at vurdere ledelsen. Men den beslutning faldt ikke i god jord hos bestyrelsen. De syv bestyrelsesmedlemmer har nemlig trukket sig på grund af konsulentrapporten. Det oplyser P4 Nordjylland. Bestyrelsen er utilfredse med, at forvaltningen har iværksat en uafhængig rapport til 155.000 kroner, som skolen selv skal betale - penge, de hellere vil bruge på eleverne. Derfor har de trukket sig fra bestyrelsen før rapporten er forlagt. Gl. Hasseris Skole har i de seneste to år oplevet et stort frafald i antallet af elever. Fra februar til august sidste år forlod 40 elever skolen.

Referat:
Samtlige syv medlemmer i Gl. Hasseris Skoles bestyrelse trækker sig. De er utilfredse med, at skoleforvaltningen har bestilt en uafhængig konsulentrapport om ledernes arbejde til 155.000 kroner på skolens regning.